Source: https://ispis.sk/judikatura/KSKE/3Sd75/2012
Timestamp: 2020-04-04 20:40:00+00:00
Document Index: 6474932

Matched Legal Cases: ['§ 76', '§ 112', '§ 76', '§ 112', '§ 250', '§ 146', '§ 246', '§ 250', '§ 42', 'súd ', 'súd ', '§ 76', '§ 112', 'Súd ', '§ 76', '§ 112']

KSKE 3 Sd 75/2012 - iSpis
iSpis Judikatúra – KSKE 3 Sd 75/2012
KS v Košiciach, dátum 24.10.2012, sp.zn. KSKE 3 Sd 75/2012
§ 76 zákona č. 461/2003 § 112 zákona č. 461/2003 § 76 OSP § 112 ods. 4 OSP § 250o OSP § 146 ods. 1 písm. c) OSP § 246c OSP § 250l ods. 2 OSP § 42 ods. 3 OSP
Súd: Krajský súd Košice Spisová značka: 3Sd/75/2012 Identifikačné číslo súdneho spisu: 7012201233 Dátum vydania rozhodnutia: 25. 10. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012201233.1
Uznesenie Krajský súd v Košiciach v právnej veci navrhovateľa Z. C. Q. P. H. M. V., trvale bytom Leningradská 3502/3, Michalovce, proti odporkyni Sociálnej poisťovni, ústredie, so sídlom v Bratislave, ul. 29. augusta č. 8, v konaní o sirotskom dôchodku, takto
Podaním zo dňa 09. augusta 2012 sa navrhovateľ domáhal preskúmania zákonnosti rozhodnutia odporkyne zo dňa 24. mája 2012 číslo: XXX XXX XXXX X, ktorým mu bola podľa § 76 a § 112 zákona č. 461/2003 Z. z. o sociálnom poistení v znení neskorších predpisov od 02. júla 2012 zastavená výplata sirotského dôchodku.
Proti uvedenému rozhodnutiu podal včas opravný prostriedok - odvolanie navrhovateľ, v ktorom uviedol, že dôvody zastavenia výplaty sirotského dôchodku neboli naplnené tak, ako ich odporkyňa uviedla v napadnutom rozhodnutí. Uviedol, že doposiaľ neobdŕžal príslušné písomné rozhodnutia Prírodovedeckej fakulty Masarykovej univerzity v Brne o ukončení štúdia a zároveň pripojil potvrdenie školy, ktorým bol odo dňa 19.07.2012 zapísaný na dvojročné magisterské štúdium v odbore anglický jazyk a literatúra na Filozofickej fakulte Masarykovej univerzity v Brne pre akademický rok 2012/2013. Na základe týchto skutočností žiadal o zrušenie napadnutého rozhodnutia a o opätovné priznanie výplaty sirotské dôchodku od 1. júla 2012 do doby, kým to umožňuje zákon.
Súd z písomného vyjadrenia odporkyne zo dňa 17. októbra 2012 zistil, že táto vydala dňa 02. októbra 2012 nové rozhodnutie č. 861 001 9858 0, ktorým podľa § 76 a § 112 ods. 4 zákona o sociálnom poistení bola navrhovateľovi od 02. júla 2012 uvoľnená výplata sirotského dôchodku v sume 182 eur mesačne, čím v y h o v e l a opravnému prostriedku navrhovateľa zo dňa 09. augusta 2012 v p l n o m rozsahu. Proti uvedenému rozhodnutiu navrhovateľ opravný prostriedok v zákonnej lehote nepodal.